62009CO0143_EL
Αντικείμενο της υπόθεσης
Διατακτικό
Αντικείμενο της υπόθεσης
Αντικείμενο
Αίτηση εκδόσεως προδικαστικής αποφάσεως – Fővárosi Bíróság – Ερμηνεία της Πράξεως περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση (ΕΕ L 236, σ. 33), των άρθρων 10, 87, παράγραφος 1, και 249 ΕΚ, καθώς και της οδηγίας 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία καθολικής υπηρεσίας) (ΕΕ 2002, L 108, σ. 51) – Επιμερισμός του καθαρού κόστους των υποχρεώσεων καθολικής υπηρεσίας μεταξύ των φορέων παροχής δικτύων και υπηρεσιών ηλεκτρονικών επικοινωνιών – Εθνική ρύθμιση των μηχανισμών επιμερισμού του κόστους που προβλέπει την εφαρμογή κανόνων που δεν συμβιβάζονται με την οδηγία όσον αφορά τη χρηματοδότηση της καθολικής υπηρεσίας που παρασχέθηκε κατά το έτος που προηγήθηκε της προσχωρήσεως του οικείου κράτους μέλους στην Ευρωπαϊκή Ένωση
Διατακτικό
Διατακτικό
Το άρθρο 13, παράγραφος 2, της οδηγίας 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία καθολικής υπηρεσίας), καθώς και το παράρτημα IV της οδηγίας αυτής, δεν έχουν εφαρμογή στα πραγματικά περιστατικά διαφοράς όπως αυτή της κύριας δίκης, η οποία αφορά την καταβολή εισφοράς στον τομέα των ηλεκτρονικών επικοινωνιών, την οποία απαιτούν οι αρχές της Δημοκρατίας της Ουγγαρίας για το 2003.